NWR คว้างานก่อสร้างสะพานข้าม “แม่กลอง” มูลค่ากว่า 267 ลบ.
NWR คว้างานก่อสร้างสะพานข้าม "แม่กลอง" มูลค่ากว่า 267 ลบ.
23 ก.ค. 2563

บริษัทเนาวรัตน์พัฒนาการ จำกัด (มหาชน) หรือ NWR เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 7 กรกฎาคม 2563 บริษัทได้ลงนามในสัญญาก่อสร้าง โครงการก่อสร้างสะพานข้ามแม่น้ำแม่กลองแบบ Extradosed สำหรับโครงการก่อสร้างรถไฟรางคู่ช่วงนครปฐม-หัวหิน สัญญาที่ 1 ช่วงนครปฐม-หนองปลาไหล จาก บริษัท เอ.เอส.แอสโซซิเอท เอนยิเนียริ่ง (1964) จำกัด โดยเป็นงานก่อสร้างสะพานข้ามแม่น้ำแม่กลองแบบ Extra closed รวมงาน Steel Walkway ตามปริมาณงานจริง แต่ไม่รวมงาน Curb, งานสะพานเชิงลาด และงานรื้อถอน Pile Cap จากการทดสอบเสาเข็ม สำหรับโครงการก่อสร้างรถไฟรางคู่ ช่วงนครปฐม-หัวหิน สัญญาที่ 1 ช่วงนครปฐม-หนองปลาไหล มูลค่าโครงการ 267,197,119.36 บาท ระยะเวลาก่อสร้าง ตั้งแต่ 1 กรกฎาคม 2563 ถึง 30 ธันวาคม 2564